《使辽作十四首 其十三》
宋代·刘跂

王春今日是，虏历自相忘。厌食乾羊味，如闻生菜香。

陇梅浑破腊，燕雁正随阳。时节催归兴，凭陵天际翔。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。